ایران مجلیسینین ۴۷ میللت وکیلینین کوروناویروسا یولوخماسی سببی ایله مجلیس چالیشمالاری دوردورولدو.
تسنیم خبر آژانسینا گؤره، ایران مجلیسی باشقانلیق هئیتی سؤزچوسو نظام‌الدین موسوی بو قونو ایله باغلی آچیقلاما وئردی.
موسوی،
"۴۷ میللت وکیلی و ۳۰ مجلیس چالیشانینین کووید-۱۹ تستی مثبت چیخدی. بو سبب‌دن دولایی مجلیس باشقانلیق هیئتینین قراری ایله مجلیسین چالیشمالاری دوردورولدو" دئدی.
قرارین ایرانین کوروناویروسلا مباریزه شوراسینین توصیه‌سی اساسین‌دا وئریلدیگینه ایشاره ائد‌ن موسوی، مجلیسده باش قورول توپلانتیلارییلا یاناشی، کمیسیون توپلانتیلارینا دا آرا وئریلدیگینی بیلدیردی.
سؤزچو موسوی، چالیشمالارا نه واخت باشلاناجاغی ایله باغلی آیرینتی وئرمزکن، بو دورومدا چرشنبه آخشامی و چرشنبه گونو مجلیسین تعطیل ائدیلدیگینی ایفاده ائتدی.
ایرانین ساعلیق باخانی بهرام عین‌اللهی ۲۷ ژانویه‌ده وئردیگی آچیقلامادا، آرتان کووید-۱۹ اولقولاری ایله اؤلکه‌ده سالقینین ۶.جی دالغاسینین باشلادیغینی بیلدیریمیشدی.
